Менчук Уладзімір Андрыенка стварыў сэрвіс хуткаснага чытання класікі — “Купала поштай”. Падпісаўшыся на яго, чытачы будуць атрымліваць кожны дзень па аднаму вершу Янкі Купалы. “Я ўбачыў сэрвіс nezarastet.ru і падумаў: а чаму б не зрабіць нешта такое ж, толькі з беларускімі класікамі? — гаворыць Уладзімір Андрыенка. — На жаль, леташняя гісторыя з білбордамі ў Гародне паказала, што нават у Міністэрстве культуры часцяком блытаюць Коласа і Купалу. А тут на вочы трапіўся расейскі сэрвіс. Я палічыў, што гэта знак беларусам больш даведацца пра родную літаратуру.”